# Bruger-vejledning

# Personlig computer VAIO Fit 14E/15ESVF1421/SVF1521

Udskriv

## Tilføjelse og fjernelse af hukommelsesmoduler

Hvis du vil gøre computeren hurtigere eller forbedre dens ydeevne, når der køres flere programmer på samme tid, kan du øge mængden af hukommelse ved at installere flere hukommelsesmoduler.

Inden du opgraderer computerens hukommelse, skal du læse Om tilføjelse og fjernelse af hukommelsesmoduler.

Hvis du indsætter hukommelsesmoduler i to eller flere slot, aktiveres dobbeltkanaltilstanden, så ydeevnen forbedres.

Den modultype og hukommelsesmængde, der er installeret på computeren, kan variere afhængigt af modellen.

1. Sluk VAIO-computeren og de eksterne enheder, fjern strømledningen og alle tilslutningskabler, og tag batteriet ud.

   Se Udtagning af batteriet for at få oplysninger om, hvordan du tager batteriet ud.

2. Vent, indtil VAIO-computeren er kølet af.

   De interne komponenter i VAIO-computeren kan være varme, lige når du har slukket computeren. Pas på, at du ikke får forbrændinger, når du håndterer VAIO-computeren i denne tilstand.

3. Læg et rent stykke stof på en flad og plan overflade, og placer din VAIO-computer på det som vist nedenfor. Fjern skruerne med en stjerneskruetrækker, så du kan åbne dækslet over rummet med hukommelsesmodulet.

   Skruernes placering angives af pilene på illustrationen nedenfor.

   På nogle modeller bruges der formonterede skuer til dækslet til hukommelsesmodulet. Disse skruer kan ikke fjernes fra dækslet.

   Hukommelsesmodulet er dækket af et beskyttende ark under coveret. Løft arket, når du skal indsætte/fjerne hukommelsesmodulet.

   Pas på, at du ikke løfter arket så meget, så det løsnes eller foldes bagud.

4. Rør ved en ekstern metalgenstand for at aflade statisk elektricitet.

   Rør ikke ved nogen metalgenstande inde i VAIO-computeren.

5. Hvis der ikke er en ledig slot, skal du tage det installerede hukommelsesmodul ud. Træk låsemekanismerne i pilenes retning for at frigøre modulet, så det springer ud (1), og træk derefter modulet ud i pilens retning (2).

6. Tag det nye hukommelsesmodul ud af den antistatiske pose.
7. Hold på kanten af hukommelsesmodulet, og skub det ind i hukommelsesmodulslotten med kontaktområdet nedad. Juster samtidig rillen på modulet i forhold til det lille fremspring i slotten.

8. Hold på kanten af hukommelsesmodulet, og skub det indad, indtil det klikker på plads, som vist på illustrationen.

   Låsemekanismerne på åbningens sider låser modulet fast, så det sidder sikkert. Rør ikke de integrerede kredsløb (sorte komponenter) på hukommelsesmodulet.

9. Sæt dækslet på plads over rummet til hukommelsesmodulet, og spænd det fast med de skruer, som du fjernede på trin 3.
10. Installer batteriet, og tilslut alle tilslutningskabler og de eksterne enheder, som du frakoblede på trin 1, og tænd computeren.
11. Kontroller, at mængden af hukommelse er ændret til den korrekte mængde.

    Hvis mængden af systemhukommelse er korrekt, er hukommelsesmodulet blevet installeret.

    Du kan se, hvordan du tjekker systemoplysningerne, i Visning af systemoplysninger.

Gå til toppen af siden

### Relateret emne

- Om tilføjelse og fjernelse af hukommelsesmoduler

Gå til toppen af siden