# Bruger-vejledning

# Personlig computer VAIO Fit 14E/15ESVF1421/SVF1521

Udskriv

## Brug af pegefeltet

Du kan flytte markøren på computerskærmen ved at bevæge fingeren over pegefeltet.

Tryk, med markøren på det ønskede sted, på venstre knapzone eller højreknapzone for at udføre forskellige kommandoer eller vise menuer.

1. Venstre tastzone

2. Højre tastzone

#### Klikke

Peg med markøren på det ønskede element eller objekt, og tryk på den venstre tastzone én gang.

Du kan også trykke på pegefeltet én gang.

#### Dobbeltklikke

Peg med markøren på det ønskede element eller objekt, og tryk hurtigt på den venstre tastzone to gange.

Du kan også trykke hurtigt to gange på pegefeltet.

#### Højreklikke

Peg med markøren på det ønskede element eller objekt, og tryk på den højre tastzone én gang.

Du kan også trykke på pegefeltet med to fingre.

Du kan få vist forskellige genvejsmenuer, alt efter hvor markøren er placeret.

#### Trække

Peg med markøren på det ønskede element eller objekt, tryk én gang på venstre tastzone, og træk fingeren over pegefeltet, mens du holder zonen nede.

Du kan også trykke hurtigt to gange på pegefeltet og trække fingeren på det andet tryk.

#### Trække og slippe

Træk et ikon, som f.eks. en fil, hen på den ønskede placering, og slip den venstre tastzone.

Du kan også trykke hurtigt to gange på ikonet og trække fingeren i den ønskede retning på det andet tryk. Løft fingeren, når objektet er på den ønskede placering.

#### Rulle

Lad to fingre glide op og ned på pegefeltet for at rulle lodret på skærmen.

Lad to fingre glide fra side til side på pegefeltet for at rulle vandret på skærmen.

#### Gå tilbage eller frem uden at bevæge markøren

Når du ser på websteder, fotos osv., skal du placere tre fingre på pegefeltet og lad dem glide fra side til side for at udføre tilbage/frem-handlingen uden at bevæge markøren.

#### Zoome ind eller ud

Når du ser på websteder, fotos osv., kan du zoome ved at føre to fingre sammen eller fra hinanden. Knib åben for at zoome ind og knib sammen for at zoome ud.

#### Åbne app-menuen

Sæt fingeren på den øverste kant af pegefeltet, og træk fingeren nedad.

App-menuen vises ikke, hvis en app ikke understøttes af app-menuen.

#### Åbne amuletterne

Sæt fingeren på den højre kant af pegefeltet, og træk fingeren mod venstre. Se Åbning af amuletter for at få flere oplysninger.

#### Skifte mellem apps

Hvis du vil skifte til den kørende app, skal du sætte fingeren på den venstre kant af pegefeltet, og trække fingeren mod højre. Hvis der kører mere end én app, skal du gentage denne handling for at skifte mellem apps i faldende orden fra den sidst benyttede app.

#### Bemærk!

- Bevægelsesfunktionen (rulle, tilbage/frem, zoome ind/zoome ud, åbne app-menu, åbne amuletter, skifte mellem apps) kan være deaktiveret på grund af særlige driftsbetingelser for din VAIO-computer eller på grund af indstillinger af pegefeltet.

#### Tip!

- Pegefeltets form varierer, afhængigt af hvilken model du har købt.

- Du kan finde flere oplysninger om, hvordan du bruger pegefeltet, ved at starte VAIO Control Center, klikke på Mouse and Keyboard og følge instruktionsvideoen. Du kan se, hvordan du starter VAIO Control Center, i Søgning efter/start af Apps, Indstillinger (Settings) eller Filer (Files).

Gå til toppen af siden

### Relateret emne

- Aktivering/deaktivering af pegefeltet
- Deaktivering af pegefeltets trykkefunktion
- Aktivering/deaktivering af bevægelsesfunktionen

Gå til toppen af siden